Nina J Hedkrok

Nina Julia Hedkrok (s. 15. marraskuuta 1965 Helsinki) on suomalainen urheilija, käsikirjoittaja, sanoittaja, säveltäjä ja laulaja.

Ninalla on musta vyö taekwondossa ja hän toimii perustamassaan Taekwondo Gepards -seurassa päävalmentajana. Hän kehitti Suomen Taekwondo Unionille ja Suomen Taekwondoliitolle junioritoimintaa. Nina on voittanut taekwondon MM-kultaa vuonna 2000 WTF World Taekwondo Poomsae Championships -kisoissa.

Nina on opiskellut liikuntaa Vierumäen Urheiluopistossa, suorittanut voimankäyttökouluttajan tutkinnon Tampereen Poliisikoulussa ja opiskellut merenkulkua Helsingin Merimieskoulussa. Hän aloitti 13-vuotiaana musiikkiharrastuksen sanoittajana.Nina on sanoittanut ja säveltänyt salanimillä useita kappaleita ja hänen teoksiaan on myös levytetty. Nina on Mustaa samettia -orkesterin perustaja, vokalisti Chanfado -tulkitsija. Vuonna 2009 solmittiin Ninan ja Arto Paasilinnan välillä elokuvasopimus Paasilinnan romaanista Neitosten karkuretki, (WSOY 2008). Elokuvan käsikirjoittaa Hedkrok ja elokuvan ohjaajaksi valittiin Hannu Peltomaa.

Nina J. Hedkrok oli Liike Nyt kansanedustajaehdokas Helsingin vaalipiirissä vuonna 2019.

Lähteet 
 itbf.de Grand Master Nina Hedkrok

Aiheesta muualla 
 Nina Hedkroksin Blogi
 Facebook - Nina J. Hedkrok & Mustaa samettia

Suomalaiset taekwondoinit
Suomalaiset elokuvakäsikirjoittajat
Suomalaiset sanoittajat
Suomalaiset säveltäjät
Suomalaiset laulaja-lauluntekijät
Vuonna 1965 syntyneet
Elävät henkilöt